
A magyar fordítócsapat közel két éves múltra te- 
kint vissza. Ezen alkalomból úgy döntöttünk, hogy 
felidézzük az elmúlt majdnem két évet. 


e. Királyvári Gábor 


ogyan is indult útjára a fordítócsapat? Hát, ezt 
így elég nehéz röviden leírni, de megpróbálok tö- 
mör lenni. Munkám során közelebb kerültem a 
Unix alapú rendszerekhez (hozzáteszem, nem ez a napi 
munkám), sokat érdeklődtem irántuk, majd elszántam 
magam az Ubuntu telepítésére, melyet többen is ajánlot- 
tak. 2007 tavaszán egyik nagyon jó barátomat (név sze- 
rint Nagy Attilát: http://www.attilanagy.hu/) felvették 
ahhoz az IT céghez, ahol én is dolgoztam már másfél 
éve. Nagy Attilával mindig azon gondolkoztunk, hogy va- 
lami nagyot és maradandót kellene alkotnunk közösen. 
Előtte egy metálzenekarban gitároztam (http://endles- 
senddgame.fw.hu/), de aztán újraalakulásuk után velük 
már nem folytattam tovább a muzsikálást, viszont na- 
gyon hajtott a vágy, hogy valamit alkotnom kell, valamit 
létre kell hoznom a nagyközönség számára (eltekintve ki- 
sebb projektjeimtől, mint pl. egy tojásgyártó gép létreho- 
zása, ami igen költséges lett volna és eme ötletemet 
Nagy Attila sem támogatta, csak nevetett rajta). Mara- 
dandó korábbi közös alkotás Nagy Attilával: http://intel- 
lektus.fw.huz/. 
Kiindulópontom a fordítások kapcsán a következő 
volt: ha már adott egy rendszer (Ubuntu) és ingyen van, 


ez biztos sok ember munkájának a gyümölcse. Ha már 
ingyen van és én nem tudok hozzátenni semmit jelen- 
leg, akkor hozzájárulok és tiszteletemet fejezem ki a lét- 
rehozók előtt egy olyan produktum létrehozásával (ma- 
gával a FCM magyar fordításaival), ami másoknak is se- 
gítségére szolgálhat, persze szabad szellemben és in- 
gyen, ahogy a rendszer is ingyenes. 


Jöjjön egy kis kronológiai visszatekintés: 


2007. április 16. 6:41 


A Google Readerből e-mailben Nagy Attila ajánlott 
egy bejegyzést: a Full Circle Magazin 0. számát. Egé- 
szen biztos, hogy ezen dátum után kezdtem el azon gon- 
dolkodni, hogy ezt lehetne magyarra is fordítani (közép- 
iskola után fordítónak készültem, csak nem vettek fel a 
szakra, viszont később - a Full Circle csapat előtt - már 
hódoltam ennek a vágyamnak játékhonosítással, mely 
kevésbé volt sikeres egy maroknyi csapat esetében). 


A megadott időpont után egy munkahelyi szünetben 
tárgyaltuk meg a dolgot, miszerint elújságoltam, hogy 
Scribusban átírtam a 0. szám angol szövegét magyarra. 
Ez alkalommal úgy tűnt, minden sínen van és menni fog 
a dolog. 


2007. június 13. 22:19 


Ekkor írtam e-mailt az admine€fullcirclemagazin.org- 
ra, hogy elkezdjük fordítani a magazint magyar nyelvre, 
immáron Nagy Attilával történt közös megbeszélés 
után. Ami lényeges: Nagy Attila másolatot kapott a le- 
vélből. ;) 

2007. június 14. 13:48 


Az első dokumentumfeltöltés Google Docsba: Issue 
31 ,Thanks" című cikke. Nagy Attila barátom arra emlék- 
szik, hogy a spanyol fordítócsapatnál látta a Google 
Docs-ot, és hát végső soron tőlük loptuk az ötletet, 
hogy a Google Docs megfelelő a cikkek megosztására, 
szerkesztésére és fordítására is. 


2007. június 16. 14:16 


Küldtem egy emlékeztetőt az adminafullcirclemagazi- 
ne.org címre a fordítócsapat megalakulása kapcsán. :) 


Eközben már az Issue $1 cikkeit Nagy Attila feltöltöt- 
te Google Docs-ba. 


2007. június 16. 14:46 


Robert Clipsham (Mrmonday) válaszolt jelentkezésünk- 
re. Értesített minket, hogy létrehozott egy oldalt az Ubun- 
tu wikiben. Ott egyébként ez szerepel: "Revision 1 as of 
2007-06-16 12:39:03", de az időzónát nem jelzi, úgy- 
hogy ezzel nem lettünk okosabbak, viszont jött egy érte- 
sítés a collab rendszerből "2007. június 16. 14:44" dá- 
tummal, hogy Nagy Attila account-ja létrehozásra került. 


2007. június 19. 12:22 


A következő blogbejegyzés tanúskodik arról, hogy meg- 
alakult a fordítócsapat: 


http://ubuntu.hu/blog/megalakult-fullcirclemgazine-ma- 
gyar-forditoprojektje. 


2007. június 19. 15:31 


Az első hozzáférés-kérés dátuma egy Google Docs-os 
dokumentumhoz, de az illető nem fordított bele. 


2007. július 20. 7:32 


Az első hozzáférés-kérés időpontja olyasvalakitől, aki 
akkor is komolyan gondolta és ma is kitartó, szorgos tag- 
ja a csapatnak: Takács László clacyc3ogmail.com: (a 
nézőtéren harsány taps hallatszik). 


Eleinte ketten fordítottunk Attilával, majd megpróbál- 
koztam a Scribus rejtelmeinek elsajátításával, Így a szer- 
kesztést is magamra vállalva. Ez valahogy nem úgy 
alakult, ahogy szerettem volna, nem igazán lettünk ba- 
rátok Scribus kollégával. Annyira volt türelmem, hogy 
legalább a 0. szám fordítását összerakjam, nagyon le- 
egyszerűsítve a szerkesztési műveleteket. Ez olyan lett, 
amilyen, de én örültem, hogy végre létrejött az első pro- 
duktum. 


Persze időközben hirdettük a projektünket az ubun- 
tu.hu-n és más hasonló oldalakon önkéntesek után ku- 
tatva. Nagy Attila barátom szavaival élve: , Aztán elka- 
pott minket a gépszíj. Nagyjából ekkor szálltam ki... 
Igen, emlékszem: ezen a napon kaptam ajánlatot egy 
brno-i nemzetközi IT cégtől. :)" Ez tarkólövés volt szá- 
momra, maradtam tehát egyedül, kicsit elfeledve a pro- 
jektet, mert láttam, hogy ennek így nem sok értelme 
van/lesz. Aztán mégis csinálgattam tovább, amit közö- 
sen kezdtünk el, majd kaptam egy ajánlatot az ubuntu- 
hu IRC csatornán fidusz jóvoltából, aki Magyar Bálintot 
javasolta a 0. szám kipofozására. Ez sikeresen meg is 
történt, nagyon jó lett a 0. szám szerkesztése scribus- 

ügyileg. Ez kb. 2007. december elején lehetett, majd" 
fél évvel a csapat megalakulása után, immáron Nagy At- 
tila nélkül. (Bizonyára furcsának találjátok a wiki oldalun- 
kon jó néhány fordításnál Nagy Attila nevét. Ennek 
magyarázata a következő: Attila nagyon rendes, és ha 
éppen bővelkedik szabadidőben vagy unatkozik, akkor 
elvállal egy-egy fordítást, ezzel is esetlegesen elősegít- 
ve a csapat munkáját.) Egyből ki is híreztem, hogy ez si- 
került. Ekkorra már többen voltunk a csapatban, de 
csak szárnypróbálgatásnak tűnt, amit csinálunk. Aztán 
szépen sorban jelentkeztek az illetők a hirdetéseinkre, 
majd nagyjából ez idő tájt csatlakozott Noficzer László 
is a csapathoz, viszont az ő történetét alább olvashatjá- 
tok, hogyan is kerültünk mi kapcsolatba egymással. Idő- 
közben néhány tagtól már megváltunk (többnyire ők 
léptek ki), bár van/volt arra is példa, hogy hanyagság 
miatt tanácsoltam el valakit. 


A következőkben a ta- 
gok csatlakozásuk kro- 
nolóegiai (csatlakozási) 
sorrendjében mesélnek 
magukról, Ubuntuval 
való kapcsolatukról és a 
csapathoz való csatlako- 
zásuk történetéről. 10- 
vábbi jó szórakozást! 

e Takács László 
z Ubuntu volt az első olyan Linux alapú operációs 
rendszer, mely nagyon a szívemhez nőtt. Kicsi 
volt, gyors volt, kézre állt és IRC-n nagyon sokat 

segítettek a kezdeti lépésekben. Ahogy egyre többet 
tudtam a rendszerről, éreztem, hogy nem elég az, ha 
csak fórumon segítek a kezdőknek és hogy aktív ubun- 
tu.hu-s tag vagyok, hanem valami nagyot akartam alkot- 
ni, valahogy úgy, mint ahogyan a világ összes Linux 
fejlesztője csinálja, valamit vissza adni akartam a közös- 
ségnek. 

Aztán egy szép napon megjelent a Full Circle 0. szá- 
ma. Beleolvastam, tetszett. Belegondoltam, milyen jó is 
lenne egy ilyen magyarul... de ezzel a lendülettel el is 
vetettem a dolgot mert ha emlékeim nem csalnak, nem 
sokkal a 0. szám előtt szűnt meg a LinuxVilág magazin, 
hála az érdektelenségnek. 


Később megtaláltam a Kiri írását az ubuntu.hu-n, 
hogy szeretne egy fordító csapatot létrehozni a Full Circ- 
le magyarosítása érdekében. Kaptam az alkalmon, itt a 
lehetőség megmutatni a nagyvilágnak, hogy nem csak 
kapok, hanem adok is, illetve lehet rám is számítani. 
így elvállaltam egy cikk fordítását. Nem tudom melyi- 
ket, az egyik megtetszett. Ahogy teltek-múltak a na- 
pok/hónapok, egyre jobban megszerettem a fordítást. 
Megesett, hogy éppen csak beküldtem időre, volt, hogy 
már akkor kész lett a honosítás, amikor Kiri megosztotta 
velem a dokumentumot. Akárhogy is, mindig örömmel 
csináltam és a mai napig is örömmel csinálom, pláne 


A 


hogy egyre több pozitív visszajelzést kapunk. 


Úgy érzem, egy olyan csapat tagja vagyok, ahova 
megérte csatlakozni, ahol benne vagyok a ,nagy közös- 
ben" és bár közvetetten, de egy új informatikai jövő, a 
Linux szélesebb elterjedésében én is segítek egy keve- 
set. Ameddig lesz elég energiám, maradok és fordítok. :) 


e Kálmán Ferenc 


Linuxszal, nagyon nagy szerepe volt ebben a 

Chip magazinnak, amely időről-időre egy-egy 
disztribúciót adott közre a magazin mellékleteként. Így 
egymás után ismerkedtem meg ilyen rendszerekkel, 
mint pl. a Slackware, Red Hat és a Debian. Végül a Debi- 
an tetszett meg a legjobban. Nem az volt a legfelhasz- 
nálóbarátabb, de akkoriban még nagyon szerettem a 
bütykölést és időm is volt rá. 


A z 1990-es évek elején kezdtem az ismerkedést a 


Ahogy egyre inkább elvesztem a munka örvényeiben, 
egyre kevesebb időm maradt a , hegesztésre". Egyre in- 
kább vágytam egy olyan rendszerre, amit csak akkor 
kell bütykölni, ha nagyon akarom. Ekkor érkezett meg 
az Ubuntu. Egyik barátomtól kaptam meg egy 5.04-es 
CD-t, de akkor még idegenkedtem tőle, főleg a "sudo" 
miatt. Aztán az 5.10-essel tettem egy próbát, azóta 
Ubuntu van fenn a gépeimen. Immár a 4. hardveren fut- 


nak az 5.10-es frissítései, jelenleg a 8.04 és 8.10 béta 
(az írás készítésének időpontjában még nem volt végle- 
ges a 8.10 kiadás - Kiri). Nagyon megkedveltem a filo- 
zófiája, a minősége és a köré szerveződött közösség 
miatt. Bennem is régóta létezik az az érzés, hogy vala- 
mit visszaadjak a linuxos társadalomnak a sok jóért, 
amit kaptam. 


Eleinte kisebb Gimp-es pluginokat adtam közre, majd 
jött a Full Circle magazin. Gondoltam sok kezdőnek segí- 
tenék azzal, ha ez a nagyszerű kezdeményezés magya- 
rul is megjelenne. Az első-második szám fordításakor 
kapcsolódtam a csoport munkájába. Sajnos elég keve- 
sen voltunk és egyre nagyobb lett a leszakadásunk a 
legfrissebb verzióhoz képest. Ma már (kb. a 12. szám- 
tól) elegendő fordítónk és szerkesztőnk van és lépést tu- 
dunk tartani a legfrissebb számokkal. Nagyon jó érzés- 
sel tölt el, hogy egy ilyen csapat tagja lehetek és ezzel 
a munkámmal tudok segíteni a Linuxszal most ismerke- 
dőknek, valamint azért, hogy ezáltal is népszerűsíthe- 
tem kedvenc disztribúciómat. 


"3: ubuntu 
És kubuntu 

e Rédei Richárd 


próbálkoztam ugyan a SUSE 9.x-szel, de mivel 

nem igazán értettem hozzá és semmi előnyét 
nem láttam a Windowshoz képest, ez a fellángolás nem 
tartott sokáig. Később aztán mégis érlelődött bennem, 
hogy ideje lenne komolyabban is kipróbálni ezt a rend- 
szert. Ehhez a Vistával Redmond is komoly lökést adott. 
Nem csak annak kiforratlansága és döbbenetes hardver- 
igénye rémített meg, hanem a kernelszintű DRM és az a 
jövő, amit a cég a felhasználóknak szánt. 


AY másfél éve használok Linuxot. Korábban 


Többféle disztrót nézegettem, de leginkább az Ubuntu 
ragadott meg, az ,Ubuntu-filozófiát" nagyon közelinek 
éreztem magamhoz. Első fontosabb mérföldkő a Feisty 
volt, amit rögtön a megjelenés után fel is tettem. Elein- 
te rengeteg nehézséggel szembesültem, teljesen elve- 
szettnek éreztem magam, nagyon hiányoztak az exe-k 
és a C: meghajtó. :) 


Ahogy utánaolvastam a dolgoknak, a kép egyre tisz- 
tább lett és már hatékonyan tudtam használni a Linuxot 
a mindennapokban is - először csak dual-boot konfigu- 
rációban XP-vel, majd végül kizárólagos 0OS-ként. Köz- 
hely, de ami a leginkább megfogott, az az elképesztő 
felhasználóbarátság. Az Ubuntu minden részletéről érző- 
dött, hogy készítésénél a valós igényeket tartották 
szem előtt, sok apró figyelmességet fedeztem fel ben- 
ne. Úgy éreztem, hálával tartozom a fejlesztőknek, ami- 
ért ingyen kapok egy ilyen szoftvert, és azon töpreng- 


tem, hogyan lehetnék a közösség segítségére. Ekkor fu- 
tottam bele az ubuntu.hu-n a felhívásba, miszerint fordí- 
tók kerestetnek a Full Circle magyar változatának 
elkészítéséhez. Rögtön jelentkeztem és azóta is itt va- 
gyok. :) Remélhetőleg ez még hosszú ideig Így is ma- 
rad. :) 


e Noficzer László 

n nagyjából két éve ismerkedtem meg az Ubuntu- 
Ev előtte azt sem tudtam, mi az. Egy kollégám em- 

lítette a disztribúciót, de amikor kimondta a nevét 
(és még nem tudtam semmit róla), azt hittem szórako- 
zik velem. Aztán a distrowatch-on kiderült, hogy tény- 
leg ez a rendszer neve; mivel első helyen volt a 
toplistán, gondoltam utánanézek, hogy van-e valami- 
lyen újság az Ubuntuhoz kapcsolódóan. Volt, de nem 
gondoltam, hogy van magyar fordítócsapat, így először 
az angol nyelvű kiadásokba néztem bele. Nem sokkal 
később a belső céges apróhirdetések között láttam egy 
kollégámnál (Királyvári Gábornál) ingyenes Ubuntu CD- 
t, gondoltam nem veszíthetek semmit, így kértem Tőle 
néhányat. Természetesen ezek után már napi téma volt 
közöttünk az Ubuntu, egyszer pedig elkezdtünk beszél- 
getni a Full Circle-ről. Elmondta, hogy a 0. bemutatkozó 
számot ő egyedül fordította - és hát ez egészen nyilván- 
valóan meg is látszott a minőségen. Gábor nem ért a 
Scribushoz, így igazán emberfelettinek mondható e 
szám magyar fordításának kiadása. 

Mikor én beálltam a fordítócsapatba, már voltak ott 
néhányan, köztük néhány Scribusban is jártasabb 
egyén, így a fordítás és lektorálás után hozzájuk került 
az anyag, amiből aztán előállították a végeredményt. 
Az én megjelenésemig Gábor egyedül csinálta a lektorá- 
lást, megkért engem is, hogy vállaljam el ezt a munkát 
- természetesen a fordítások mellett. Nem mondtam ne- 
met, a megjelenésekkel azonban nagyon kutyául áll- 
tunk, egyre nagyobb volt a lemaradásunk az angol 
verzióhoz képest. Néhány hónappal ezelőtt eljutottunk 
arra a szintre, hogy egy éves késésben voltunk; a ma- 
gyar Ubuntu-felhasználók ugyan örültek, hogy van, aki 
fordítja a magazint, de igazuk volt abban, hogy nem túl 
aktuális a tartalom. Az egész folyamat (mostani szem- 
mel nézve) rossz volt; kevés aktív fordító volt, még ke- 
vesebb, aki értett a Scribushoz, ráadásul a lefordított és 
lektorált szöveg későn került a szerkesztőkhöz; az elké- 
szült pdf-et újra át kellett nézni, csúnya hiba esetén újra 
visszaküldeni (közben megviccelt minket az Evince is). 
Szépen lassan a lelkesedésünk is alábbhagyott, mind 
Gáboré, mind az enyém, de úgy voltunk vele, hogy meg- 
próbálunk még alakítani a munkameneten, kézbe 
vesszük az aktuális angol számot - ez akkoriban az Is- 
sue 12 volt - még azon átküzdjük magunkat, aztán utá- 
na megbeszéljük, hogyan tovább. 


Elkészült a 12-es fordítása és nagyot , robbantottunk" 
vele; sokkal-sokkal több pozitív visszajelzést kaptunk, 
és érkezett némi vérfrissítés is a fordítócsapatba. Ezek 
az új tagok nemcsak a csapat wiki oldalán léteznek, de 
aktívan részt vesznek az ubuntu.hu fóruméletében is - 
ez az elsődleges helye a fordítások bejelentésének. Gá- 
borral együtt visszakaptuk azt az erőt, ami szükséges 


aya 


volt a folytatáshoz, és azóta sikerült úgy átszervezni a 
munkafolyamatokat, hogy az aktuális angol szám meg- 
jelenése után egy héttel megjelenik az előző szám fordí- 
tása. A fórumon sokan köszönték már meg a 
kitartásunkat, látva azt, hogy idővel - és a kínai fordító- 
csapat kivételével - a többiek befejezték a tevékenysé- 
güket, de legalábbis csökkent az aktivitásuk. 


e Barabás Bence 


Linux világával. Egy barátom kezdett beavatni 


IX 170 vi 8 évvel ezelőtt kezdtem el ismerkedni a 
lassacskán eme operációs rendszerbe és a ,filo- 

hobbi szintjén maradt a dolog. Körülbelül egy jó évvel 
ezelőtt kerültem kapcsolatba az Ubuntuval (akkor ép- 
pen a 7.04 volt az aktuális verzió) egy ismerősöm hatá- 
sára, aki sokat mesélt erről. Nagyban befolyásolt az, 
hogy Debian alapú, így amit már abban a disztribúció- 
ban megszoktam, azt itt is használhattam. Megtapasz- 
talva az Ubuntu körül kialakult közösséget és annak 
segítőkészségét, úgy éreztem, hogy ebből nekem is ki 
kell vennem valahogy a részemet. Mivel angolul elfogad- 
hatóan tudok, úgy gondoltam, valamilyen fordításos fel- 
adatot vállalnék magamra. Mivel a csomagok fordítását 
túlságosan nehéznek és a szakmai nyelv ismeretét is 
igénylő feladatnak éreztem, ezért valami mást keres- 
tem. Így akadtam rá a Full Circle Magazinra és annak 
magyar nyelvi fordítócsapatára. 

e Tömösközi Máté Ferenc 


gol informatikai szaknyelv nevezetű kurzusra, 

ahol a félév végére házi feladatunk volt lefordítani 
három oldalnyi szakmai szöveget. Hát gondoltam erre, 
gondoltam arra, de végül is a Full Circle 7. számának 
két cikke mellett határoztam. Az egyik valami gyerekről 
szól, aki elmesélte hogyan váltott Windowsról Ubuntura; 
a másik pedig a levelező rovat volt. Ekkor figyeltem fel 
a magyar fordítócsapatra, és mivel nem akartam, hogy 
a munkám kárba vesszen (milyen önzetlen vagyok xD), 
írtam Kiírinek egy kétsoros levelet (, hali! akarok... majd 
válaszolj! üdv." — típusút), és hát most itt vagyok. 


Es volt, hol nem volt... Jártam egyszer egy An- 


Ami pedig az Ubuntut illeti — vagyis inkább cakkkom- 
púder az egész GNU/Linux-Unix világot - első élmé- 
nyem az openSUSE 10-Zel volt. Még most is emlékszem, 
hogy vagy 5-6x újratelepítettem egymás után, mert va- 
lamit mindig elbuheráltam. Magáról az Ubunturól egy 
DVD mellékletes szakmai magazinban olvastam először 
(az is a SUSE legújabb verziójáról szólt) (és igen, valami- 
kor még, ilyeneket is vásároltam :( ). Majd jött az egye- 
tem és én, mint ifjú hivatásos kocka elhatároztam, hogy 
valami Linux is kellene már. Először megijesztett a telje- 
sen idegen környezet. A programok puritán kinézete, de 
végül is fórumokon végigszörfözve találtam alternatívá- 
kat a legtöbb windowsos programomra (lehetőleg a felis- 
merhetetlenségig  átszkinelve). Többet is használom 
mostanra már Ubuntumat; már amikor nem sértődünk 
meg kölcsönösen egymásra (mert egy bizonyos szoká- 


som a SUSE óta nem változott ;) ). 


Eltekintve a Linuxtól és a többi számítógépes tevé- 
kenységformától, sportszerűen űzöm az olvasást (re- 
gény, manga, újság, vers, bármi...) és a metál 
hallgatását. Ja és heló! — mert azért köszönni mégis ille- 
ne :D. 


e Szente Sándor 


nagyon jól elvoltam a más$ik oprendszerrel. A 3.11 

óta szépen fejlődik, ma már stabil, megbízható és 
biztonságos. Nem is értettem, miért próbálkoznak az 
emberek egy hobbisták által összegányolt rendszerrel. 
Jelenlegi munkahelyemen találkoztam Kirivel és Nofi La- 
cival, akik meggyőztek világszemléletem helytelenségé- 
ről. Igaz, hogy ehhez durva testi erőszakot is igénybe 
vettek, de az eredmény a lényeg (/ah, ketten együtt 
összevertünk egy aikidóst, aki mindegyikünknél másfél 
fejjel magasabb és egy ültő helyében bepuszil kettő da- 
rab 32 centis pizzát - Nofi. Én eggyel többet ütöttem Sa- 
nyi hátára, mint Laci, és ez győzte meg Sándort a 
dologgal kapcsolatban — Kiri). Ma már én is lelkes Linux 
felhasználó vagyok és nem cserélném el semmivel (ta- 
lán egy Apple gép Mac OS X-el kísértésbe vinne). 


C éger szerint engem soha nem érdekelt a Linux, 


U.i.: Nem kell komolyan venni, amit fentebb írtam, 
1998 óta foglalkozgatok Linuxszal (RedHat, SUSE, ma 
már Ubuntu) és egyre jobban kedvelem. Nofi Laci pedig 
soha nem alkalmazna testi erőszakot, a lelki terror és a 
pszichikai megfélemlítés a specialitása. 

e Somlói Richárd 


örülbelül 3-4 éve érdekel a Linux, azon belül az 

Ubuntuval úgy két éve ismerkedem. Régóta ját- 

szadozok a gondolattal, hogy szeretnék valamit 
én is tenni ezért a közösségért, hozzátenni valamit a 
nagy egészhez. Mikor először a kezembe vettem (virtuá- 
lisan) a Full Circle Magazine angol számát, nagyon meg- 
tetszett, hogy van egy ilyen kezdeményezés. Majd 
mikor az ubuntu.hu-n megjelent egy hirdetés, hogy for- 
dítókat keresnek a már üzemelő csapatba, egyből tud- 
tam, hogy ha nem is sokat, de itt tudok valamiben segí- 
teni. Ekkor már pár rész megjelent magyarul, de még 
elég sok volt az eltelt idő két szám között. Azóta felgyor- 
sult és leegyszerűsödött a magazin fordításának/vissza- 
szerkesztésének menete, hála a jobb szervezésnek és a 
fordítók nagy létszámának. Úgy érzem most már egy jól 
működő csapattá kovácsolódott össze a társaság, és 
mindig azon vagyunk, hogy a leggyorsabban kézbe kap- 
hassa bárki a magyar fordítást. 


e mé; full circle 


e Schmied Gábor 


Linux 1.0 alatt történtek, körülbelül 4 éve, majd a 

levlistások és Szommer Ferenc segítségével meg- 
ismerkedtem az alapokkal. A 2.0-s verzióig hűen kitar- 
tottam az UHU mellett, majd úgy gondoltam, valami 
más disztró kellene nekem, ami jobban kielégíti az igé- 
nyeimet. Egy időben használtam Debiant, de valahogy 
az sem volt az igazi. Gondolkodtam még Gentoo Linu- 
xon is, de elvette a kedvemet a tudat, hogy a telepítés 
nagyon körülményes. Nem volt kedvem egész nap cso- 
magokat fordítani... Aztán az egyetemen megismerked- 
tem az Ubuntuval. Bevallom, első nekifutásra nem volt 
valami szimpatikus. Azt hiszem talán valamelyik 6." ver- 
zió volt. Aztán végül úgy döntöttem adok neki egy 
esélyt, és a 8.04-es verziót már feltettem a gépre, az- 
óta is használom teljes elégedettséggel. 


A z első linuxos szárnypróbálgatásaim még az UHU- 


A Full Circle magazinnal az ubuntu.hu jóvoltából is- 
merkedtem meg. Ott olvastam egy hírben, hogy megje- 
lent a legújabb szám (angolul). Elolvastam és igen 
hasznosnak találtam. Nem tudtam, hogy van már ma- 
gyar fordítócsapat, ezért kiírtam az ubuntu.hu blogba, 
hogy össze kéne hozni egy csapatot, akik lefordítják ma- 
gyarra. Aztán a hozzászólásokban , felvilágosítottak, 
hogy már van egy magyar fordítócsapat, így hát felvet- 
tem a kapcsolatot Kirivel és jelentkeztem a csapatba. 

e Horányi Viktor 


z Ubuntut a 7.04 óta használom, ez volt az első 

és azóta mondhatni az egyetlen disztribúció, 

amit kipróbáltam, eltekintve egy pár órás SUSE 
Live CD-s ismerkedéstől. De azt is inkább csak a KDE mi- 
att próbáltam ki. Az idő előrehaladtával egyre keveseb- 
bet használtam Windowst, ma pedig már csak a 
játékoknak van fenntartva, ill. ha valami gubanc lenne 
az Ubuntuval. A fordítócsapatba való bekerülésemben 
nincs semmi rendkívüli. Mikor láttam, hogy van ez a pro- 
jekt és fordítókat keresnek, eldöntöttem, hogy jelentke- 
zem, így legalább tudok valamit segíteni a többi 
Ubuntut használó embernek, valamint gyakorlom az an- 
gol nyelvet. 


e Palkovics László 


magyar fordítócsapatába. Hogyan is történt? Ango- 

lul tanultam, mert nyelvvizsgát szerettem volna 
tenni. Eközben különösen megtetszett nekem a fordítás, 
és kerestem a lehetőséget rá. Nem mellékes az a ténye- 
ző sem, hogy az Ubuntu volt az első olyan Linux disztri- 
búció, aminek tartósan sikerült megmaradnia a 
gépemen, egyébként mind a mai napig ezt használom. 
Ilyen előzmények után láttam meg Kiri hirdetését a 
hup.hu-n és nem sokkal később már a fordítócsapatban 


2" júliusában csöppentem a Full Circle Magazine 


is talátam magam! Részletes bemutatkozás helyett, áll- 
jon itt inkább Lord Byron-tól néhány, számomra kedves 
Sor: 


,There is a pleasure in the pathless woods, 
There is a rapture on the lonely shore, 
There is society, where none intrudes, 

By the deep sea, and music in its roar: 

I love not man the less, but Nature more..." 


e Talabér Gergely 


command promptnál!" Nos én egy bölcsész va- 

gyok a promptnál... Főiskolás koromban hallot- 
tam először a Linuxról, nagyon megtetszett, hogy telje- 
sen ingyenes és megfelelő alternatívát nyújt más, bor- 
sos árú operációs rendszerekkel szemben, de akkor 
még nem tettem komolyabb lépéseket. Úgy éreztem, ez 
az egész inkább geekeknek való. Diploma után ahhoz a 
céghez kerültem, ahol Nofi Laci, Szente Sanyi és Kiri is 
dolgozik. Ők azt mondták, hogy nem. Elhittem nekik! És 
tényleg! Azért szeretem a Linuxot, mert senki sem 
mondja, hogy szeretni kell; mert jó, látványos, megbíz- 
ható, sokoldalú, stabil és a többi. De a legjobban azt tet- 
szik benne, hogy olyan, mint a Lego: szétszedhető, 
összerakható és közben az ember csak csodálkozik, 
hogy mi mindent meg lehet vele csinálni. A magazinban 
azért fordítok, mert tudok angolul, és mert Nofi Laci azt 
mondta, hogy az jó. Ezt is elhittem neki - és tényleg! 


f Í cömma egy poént , Kevés vagy, mint bölcsész a 

e Tarr Zoltán 
Linuxot a 6.1-es SuSE óta ismerem és haszná- 
lom. Különféle disztrók után végül a Debian-nél 
kötöttem ki. Először az UHU térített el. A fő szem- 

pontom mindig is a kiadványszerkesztésre alkalmas asz- 
tali rendszer keresése volt. Aztán jött az Kk/Ubuntu. 
Eleinte nem volt túl meggyőző, de fejlődése egybeesett 
az OpenOffice.org nagykorúvá válásával és a Scribus 
megjelenésével. Egy szó mint száz: belaktam az Ubun- 
tumat, dolgozgatni is tudok vele. Amikor az FCM-t elő- 
ször megláttam, egyszerűen adódott, hogy tudok a 
magyar változatban segíteni — természetesen Scribus- 
szal. Azt mondjuk nem gondoltam, hogy ennyire keve- 
sen próbálkozunk Scribust használni a hazai szabad 
szoftveres világban; illetve, hogy ilyen kevés Scribushoz 
értőnek van ideje/energiája erre a feladatra. Emiatt is 
maradtunk le annyira a magazinnal. A mostani módszer- 
nek tehát örülök, mint ahogy annak is, hogy a fordítás 
már egészen gördülékeny. És nagy segítség a pdf-fájlok 
lektorálása is. Csak így tovább! 


Nem vagyok valami nagyra Scribus-ismereteimmel, 
de így is el kell mondanom (lásd Kiri szövegét), hogy bi- 
zony elég nehézkes vele dolgozni. A magyar szöveg 
visszaszerkesztése egyszerű feladat kéne hogy legyen, 
de bizony a Scribus szövegszerkesztő modulja igencsak 
gyönge. A magazin főszerkesztősége sem könnyítette 
meg a lap ,nemzetközösítését", amikor nem utf-8-as be- 
tűtípusokat választott a címsorokba :( ... és még sorol- 
hatnám. Mindezzel együtt is: jó dolgot ismertetünk és 


népszerűsítünk az anyanyelvünkön, ráadásul nonprofit 
módon - szóval örülök, hogy részt veszek benne. 


Bár időnként kicsit hajszás... :) 


e Sári Gábor 


Linux disztribúciókat használok körülbelül 1999 

óta. Hosszú ideig az UHU-Linux kötött le, viszont 
az utóbbi időben, ahogy az Ubuntu kezdett egyre nép- 
szerűvé válni, felkeltette figyelmemet az Ubuntu és a 
körülötte kialakult közösség. A Full Circle kiadvány már 
ennek egyenes eredményeként került látókörömbe. Ami- 
kor hírét vettem, hogy nekiállt valaki honosítani, nagy 
lelkesedés fogott el. Az egyre szaporodó magyar nyelvű 
számok megtekintése ráébresztett arra, hogy egy lelkiis- 
meretes lektor még hiányzik a csapatból. Ezt a célt ki- 
tűzve jelentkeztem pár hete (2008. 08. 06.) a Magyar 
Fordítók Csapatához. Ezidáig a 15-16. és a 17. számok 
összeállításában működtem közre, a visszajelzések sze- 
rint eredményesen. 


(Nesz csatlakoztam a csapathoz. Különféle 


Tevékenységem remélhetőleg nem csak ennyiben fog 
az Ubuntu terén kimerülni, ugyanis megkerestem az 
Ubuntu Hungarian Translation Team-et is (2008. 10. 
04.), remélem, a grafikus felület honosításában segíteni 
tudok a magyar nyelvet igénylő hazai közösség minél 
nagyobb megelégedésére. 

e Gusztin Rudolf 
006 környékén ismerkedtem meg a Linuxszal 
számtech tanárom jóvoltából, de az átállás nehe- 
zen és akadozva ment. Végül 2008 áprilisában rá- 

találtam az Ubuntu 8.04-re, amit letöltöttem, és nagyon 
tetszett (mint kezdő linuxosnak). Úgy gondoltam, jó len- 
ne valamit adni is, és nemcsak kapni, úgyhogy gondol- 
koztam fordításokon, és találtam is az ubuntu.hu-n egy 
felhívást, miszerint fordítót keresnek a magazinhoz. Le 
is fordítottam egy cikket félig, csak hogy kipróbáljam 
hogy megy (és hogy Kiri lássa, van-e értelme a fordítás- 
nak), majd elküldtem Kirinek, és ő úgy döntött, hogy fel- 
vesz a csapatba. 


Egyébként pedig elsőéves vagyok a Zeneakadémián, 
hegedű szakon. Ennyi. Kérem, kapcsolják ki. :-) 


e Csősz Krisztián 


ár gyerekként is szerettem piszkálni az első gé- 
pünket, igaz akkor még csak DOS meg Win 3.1 
futott rajta és a winyó is csak kb. 20 MB-os volt. 
Később aztán, a UHU-Linux első kiadásakor már tudtam, 
hogy nekem ez kell! Azóta (pár hónapot leszámítva) Li- 
nux van a gépemen. (Sőt! Feleségem szintén Ubuntu-t 
kapott a notijára, azóta alig bírom leállítani, mert min- 
denkit meg akar ,téríteni"...) Sokáig én is csak használó- 
ja voltam a linuxos közösség tudásának, annak ellenére, 

hogy végzettségem szerint informatika tanár vagyok, 
de mióta dolgozom - no nem tanárként - felszabadult 
egy kis időm, Így szeretném visszaadni valamilyen for- 
mában a sok segítséget, amit kaptam. Szóval van mit 
törlesztenem... :-D 


e Németh Dániel 


z Ubuntuval és a Linux operációs rendszerrel 
2007 júniusában ismerkedtem meg. Egyből meg- 
kedveltem, bár néha okozott fejfájást. A lényeg, 
hogy soha nem adtam fel, mindig kerestem a kihíváso- 
kat mint az élet bármely területén. Egy év alatt odáig ju- 
tottam, hogy felmerült bennem a gondolat , talán én is 
hasznára lehetnék valahogy ennek a közösségnek". Pár 
hónapnyi tétlenség után felvettem a kapcsolatot a fordí- 
tócsapattal. Munkájukat meg kell becsülni, és én is 
igyekszem ehhez hozzájárulni, amennyire időm, energi- 
ám engedi. 

